Bucks for Brixton – moerse benefit gig met befokte line-up hierdie Saterdag! | Watkykjy
Om nou 'n fokken lang storie kort te maak: Brixton Barnard van Brixtonmoordenroof Orkes moet 'n operasie ondergaan om 'n gewas op sy brein te verwyder en ons het besluit om 'n benefit gig vir hom te gooi om geld te help insamel en te probeer help om sy hosptiaalonkostes te dek. Dis 'n duur storie en elk sent help.
Binne 'n paar uur het 'n hele string musikante hulle harte oopgemaak en hulleself beskikbaar gestel vir een moerse lekker party, Saterdag 16 Mei by Tweefontein Melkery (http://www.melkery.co.za/index.php/contact/ vir directions) – dis lekker gerieflik in die middel tussen Joburg en Pretoria en jy kan oorslaap.
Entrance is R100 per persoon (of meer as jy wil donate). Jy kan jou eie vleis bring om te braai en jy kan jou eie drank bring. But wait, there's more! Die eerste 50 paying customers kry elkeen 'n bakkie sop (komplimente van Melt Sieberhagen) en 'n befokte free t-shirt (komplimente van griff) – Check, ons word saam 76 jaar oud en gee vir julle persente.
Bring geld saam as jy dalk CDs en vinyls wil koop, maar bring ook veral geld saam vir skaars en kief items en besittings wat opgeveil gaan word deur die muso's. Ons gaan bietjie auction hou met die goed om nog geld in te samel.
Dis heavy kort kennisgewing en baie vinnig gereeel, so bring asseblief AL jou vriende saam, kom kyk bedonderde musiek en ondersteun 'n worthy cause. Hekke maak Saterdag 11am oop (die eerste band jol 12:00 se kant). Bring jou tent en warm klere en kamp sommer verniet oor. Die weer is nog lekker. Dan kuier ons sommer Sondag ook verder met ons hangovers.